**Vicleana primăvară**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vicleana primăvară

Mirări au izbucnit din ochii mei cei verzi,

când am trecut privirea peste iarba udă,

vicleana primăvară, de nu-ţi vine să crezi,

schimbat-a păpădia cu puf albit, în nudă.

Atâta ploaie rece, căzut-a peste flori

şi-atâta vânt vânat-a petale colorate,

încât, toţi norii-mi par nebuni supărători,

ce umblă goi de minte, cu piepturi decorate.

Le-aş spune să mai plece, cu tot cu primăvară,

că au făcut prăpăd pe câmpul meu cel verde,

a dispărut tot albul din floarea ce-o udară

şi păpădia-floare, tot puful alb şi-l pierde!